蔡宗禹（），字宝元，号震湖，福建漳浦人。父蔡大壮，字丕礼，由举人任宁乡知县。明万历间以选贡入太学，大司成叶台山称为天下士，屡赠以诗，于是声名借甚。万历二十五年丁酉科顺天府乡试举人，二十九年(1601年)，中辛丑科进士。司李镇江，甫下车，首严左道之禁，劝谕空门还俗，僧僚院宇置役守之，以絶士女之往来，而缁衣黄冠径入人家者有罚，法令严明，人莫敢犯。惟罪迹未着或已着而情属可矜者，率多平反。郡丞某墨而残，欲以其私害人，公争之强，致失丞欢，丞方摄郡，上官檄公使代之，丞益恨，构陷万端，遂被劾谪湖州照磨，核其事皆乌有。